Document ID: 31998R2847

ΚΑΝΟΝΙΣΜΟΣ (ΕΚ) αριθ. 2847/98 ΤΟΥ ΣΥΜΒΟΥΛΙΟΥ της 22ας Δεκεμβρίου 1998 για την παράταση, για το 1999, των μέτρων του κανονισμού (ΕΚ) αριθ. 1416/95 για ορισμένες παραχωρήσεις υπό μορφή κοινοτικών δασμολογικών ποσοστώσεων για το 1995, σχετικά με ορισμένα μεταποιημένα γεωργικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΚ) αριθ. 1416/95 του Συμβουλίου, της 19ης Ιουνίου 1995, για ορισμένες παραχωρήσεις υπό μορφή δασμολογικών ποσοστώσεων για το 1995 σχετικά με ορισμένα γεωργικά προϊόντα (1), άνοιξε δασμολογικές ποσοστώσεις υπέρ της Ελβετίας και της Νορβηγίας σύμφωνα με τους όρους που καθορίζονται στα παραρτήματα Ι και ΙΙ για το 1995 7
ότι ο κανονισμός (ΕΚ) αριθ. 1416/95 παρατάθηκε για τα έτη 1996, 1997 και 1998 με τους κανονισμούς (ΕΚ) αριθ. 102/96 (2), (ΕΚ) αριθ. 306/97 (3) και (ΕΚ) αριθ. 560/98 (4), αντίστοιχα 7
ότι ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (5), κωδικοποίησε τις διατάξεις διαχείρισης των δασμολογικών ποσοστώσεων που προορίζονται να χρησιμοποιηθούν με βάση την χρονολογική σειρά των ημερομηνιών αποδοχής των διασαφήσεων για την θέση σε ελεύθερη κυκλοφορία 7
ότι δεν κατέστη δυνατόν να συναφθούν πρόσθετα πρωτόκολλα πριν την 1η Ιανουαρίου 1999 7 ότι υπό τους όρους αυτούς, και σύμφωνα με τις διατάξεις των άρθρων 76, 102 και 128 της πράξης προσχώρησης, η Κοινότητα οφείλει να θεσπίσει τα αναγκαία μέτρα προς επανόρθωση της κατάστασης 7 ότι είναι συνεπώς αναγκαίο να παραταθούν, για το 1999, τα προβλεπόμενα στον κανονισμό (ΕΚ) αριθ. 1416/95 μέτρα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα μέτρα που προβλέπονται στο άρθρο 1 του κανονισμού (ΕΚ) αριθ. 1416/95 παρατείνονται για το 1999.
Τα παραρτήματα Ι και ΙΙ του κανονισμού (ΕΚ) αριθ. 1416/95 αντικαθίστανται από τα παραρτήματα Ι και ΙΙ του παρόντος κανονισμού.
2. Σε περίπτωση μη περαιτέρω εφαρμογής των αμοιβαίων υπέρ της Κοινότητας μέτρων από την Ελβετία και τη Νορβηγία, η Επιτροπή μπορεί, με βάση τη διαδικασία του άρθρου 16 του κανονισμού του Συμβουλίου (ΕΚ) αριθ. 3448/93 (6), να αναστείλει την εφαρμογή των μέτρων που προβλέπονται στην παράγραφο 1.
Άρθρο 2
Η διαχείριση των κοινοτικών δασμολογικών ποσοστώσεων των παραρτημάτων Ι και ΙΙ του κανονισμού (ΕΚ) αριθ. 1416/95 γίνεται σύμφωνα με τις διατάξεις που προβλέπονται στα άρθρα 308α έως 308γ του κανονισμού (ΕΟΚ) αριθ. 2454/93.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από 1ης Ιανουαρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1998.

Labels: 3
17
18